ไทยพบผู้ติดเชื้อ “โควิด” ใหม่ 5 ราย มาจาก 4 ประเทศ ดันยอดป่วยสะสมเพิ่มเป็น 3,736 คน
ไทยพบผู้ติดเชื้อ "โควิด" ใหม่ 5 ราย มาจาก 4 ประเทศ ดันยอดป่วยสะสมเพิ่มเป็น 3,736 คน
ไทยพบผู้ติดเชื้อ "โควิด" ใหม่ 5 ราย มาจาก 4 ประเทศ ดันยอดป่วยสะสมเพิ่มเป็น 3,736 คน
25 ต.ค. 2563

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (25 ต.ค.63)​ ว่า พบผู้ป่วยยืนยันติดเชื้อรายใหม่เพิ่ม 5 ราย เป็นผู้ที่เดินทางมาจากต่างประเทศและเข้าสถานกักกันที่รัฐจัดให้ (State Quarantine) ประกอบด้วย บาห์เรน 2 ราย, สหราชอาณาจักร 1 ราย , ฝรั่งเศส 1 ราย และสหรัฐอาหรับเอมิเรตส์ 1 ราย
ส่งผลให้มีจำนวนผู้ป่วยยืนยันสะสมล่าสุดอยู่ที่ 3,736 ราย เป็นผู้ป่วยที่ติดเชื้อภายในประเทศ 2,451 ราย และผู้ป่วยที่ตรวจพบในสถานกักกันที่รัฐจัดให้ 788 ราย ส่วนผู้ป่วยรักษาหายแล้วเพิ่มอีก 1 ราย รวมเป็น 3,530 ราย ยังมีผู้ป่วยรักษาตัวอยู่ในโรงพยาบาล 147 ราย ขณะที่ไม่มีผู้เสียชีวิตเพิ่มเติม โดยยอดผู้เสียชีวิตสะสมอยู่ที่ 59 ราย